ming030890/wiki-yue-high-quality huggingface dataset:
鄺美雲

鄺美雲（Cally Kwong，1962年12月24號—）係香港前歌手，香港親中派政治人物，1982年度香港小姐競選亞軍，祖籍廣東中山斗門，退出娛樂圈後搞珠寶生意。

政治參與
佢係香港親中派嘅成員，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
佢有舉辦同推動參與一啲鼓勵香港青少年前往內地交流嘅活動。

選舉及提名經歷
喺2016年，佢成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
吳輝體

吳輝體，香港親中派政治人物，江西省政協常委、江西省政協港區委員聯誼會會長。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
張文嘉

張文嘉，香港親中派政治人，2023年香港區議會選舉後被政府委任做區議員。

家庭
佢阿爸係張學修。
蔡榮星

蔡榮星，BBS，廣東汕頭人，香港建制派（親中陣營）政治人，啟星投資有限公司董事長，東華三院2019-2020年度主席，第14屆全國政協香港委員。

政治立場
佢係香港親中派人士，支持並歌頌北京未經諮詢或香港人同意，強行訂立嘅《港版國安法》，又曾經公開歌頌習近平「七一重要講話」。

選舉經歷
2021年9月成為香港特别行政區選舉委員會基層社團委員。

野雞大學頭銜爭議
佢報稱係亞洲知識管理學院常務副院長，但有線新聞喺2019年報道，亞洲知識管理學院其實係一間野雞大學，未獲美國當局認可，比錢就有得攞佢哋唔同嘅頭銜。
李遠康

李遠康係香港親中派政治人物兼飲食界人士， 籍貫新會，翠華餐廳集團主要股東。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
唐老鴨

唐老鴨（英文：Donald Duck）係一隻卡通鴨，由迪士尼公司創作出嚟嘅。佢喺
1934年第一次出現、官方生日係1934年6月9號。佢有橙色嘅嘴同埋腳，身上面著住Fauntleroy水手服，無著褲，鐘意食紅蘿蔔。唐老鴨同米奇老鼠係好朋友。
唐老鴨嘅全名係Donald Fauntleroy Duck（當奴·方特洛伊·達克）。呢個名喺1942年嘅動畫《Donald Gets Drafted》出現，印喺佢嘅水手帽上面。喺迪士尼嘅網頁入面，都有提到佢個全名。
唐老鴨有時性格火爆、傷心嗰陣好易放棄，但大部分時間都好隨和、容易滿足。
張成雄

張成雄，又名張來鎮，係香港親中派政治人物兼飲食界人士。

政治立場
佢係香港親中派一員，喺2014年有份贊助慶祝中國65週年嘅官方國慶晚會。佢曾經形容爭取民主普選嘅佔領中環行動違法，另外，因應中國旅客來港行為導致港人生活受到影響同中港矛盾而衍生嘅「反自由行」行為嚴重損害香港。傷害香港同內地居民之間嘅感情。
另外，根據831決定大幅度限制提名門檻嘅普選方案被否決後，佢公開表示惋惜「政改方案未獲通過」。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。

家庭關係
佢係張俊勇嘅爸爸。
張俊勇

張俊勇（英語：Thomas Cheung，1970年2月7日—），香港親中派商人，香港經濟民生聯盟創會成員，曾任第十三屆港區全國人大代表。

政治立場
佢係香港親中派人士，曾經漠視民意，力撐修訂逃犯條例。

家庭
佢阿爸係張成雄，老婆係金朝陽太子女陳慧苓。
衛炳江

衛炳江，JP（英文：Alexander Wai Ping-kong）係香港物理學家，2021年2月1號接替錢大康教授成爲香港浸會大學第六任校長，履職前係香港理工大學常務及學務副校長。

政治立場
佢係香港親中派人士，曾經喺2024年初公開表示支持就《基本法》第23條立法，又話唔覺得支持北京未經諮詢或香港人同意強行訂立嘅《港版國安法》影響香港學術自由。佢又話香港發展要同國家發展同頻共振。

選舉經歷
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
2023年，佢當選為第14屆全國政協香港委員。
格呂克斯堡王朝

格呂克斯堡王朝（英文：House of Glücksburg），全名士叻斯域－荷斯地因－森訥堡－格呂克斯堡王朝（德文：Schleswig-Holstein-Sonderburg-Glücksburg；丹麥文：Slesvig-Holsten-Sønderborg-Lyksborg），係一個現存嘅王朝，奧登堡王朝嘅分支。目前家族成員依然掌控住丹麥同埋挪威，歷史上曾經統治過希臘同冰島；而由於愛丁堡公爵菲臘親王都係佢哋嘅成員，所以英國王室都擁有格呂克斯堡王朝血統。

簡史
呢個家族嘅名係嚟自德國一個鎮格呂克斯堡（Glücksburg）。格呂克斯堡王朝嘅祖先係奧登堡王朝嘅基斯頓三世。
1564年，國王費特力二世響重申分配士叻斯域－荷斯地因嘅領土嗰陣，決定將一部份分畀王室成員，最後佢畀咗細佬年輕者約翰。約翰嘅後人後嚟開始分家產，其中一個分支係士叻斯域－荷斯地因－森訥堡－碧克家族。
1825年，費特力六世將士叻斯域－荷斯地因－森訥堡－格呂克斯堡家族（年輕者約翰嘅後人之一，響1779年絕家）嘅銜頭分畀士叻斯域－荷斯地因－森訥堡－碧克公爵腓特烈·威廉，腓特烈·威廉因而將家族名統一為士叻斯域－荷斯地因－森訥堡－格呂克斯堡。
1851年，當時丹麥王室淨低兩位男性成員：國王費特力七世、同佢阿叔費迪南王子。由於兩個人都冇仔女，所以當佢哋響無仔女嘅情況下走咗，就根據費特力三世頒發嘅繼承法，畀同時任國王血緣最近嘅女人繼位。本身黑森嘅腓特烈·威廉係最有望嘅繼承人，但因為身份同種族問題，最後響同年放棄繼承權；而丹麥國會就響一年後，宣佈擁立第五順位繼承人露易絲公主個老公、士叻斯域－荷斯地因－森訥堡－碧克公爵腓特烈·威廉個仔基斯頓做丹麥王儲。1863年基斯頓登基做丹麥國王，係基斯頓九世，亦係格呂克斯堡第一位做國王嘅成員。
1863年，基斯頓九世個二仔威廉王子畀人擁立做希臘國王，係佐治一世。去到1973年，上校團宣佈廢咗君主制，希臘格呂克斯堡王朝玩完；最後一任國王係康士坦丁二世。
1905年，費特力八世二仔卡爾王子畀人擁立做挪威國王，稱號係哈康七世，開啟挪威格呂克斯堡王朝。
丹麥國王基斯頓十世響1918年冰島王國成立後曾經畀人擁立做國王，響1944年冰島共和國成立之後就唔再係國王。
1947年希臘王子菲臘同當時英國王儲伊利沙伯結婚，本身佢個姓係士叻斯域－荷斯地因－森訥堡－格呂克斯堡，但佢響入籍英國嗰時決定改用阿媽個姓──「蒙巴頓」；而佢哋後人個姓係「蒙巴頓ー溫莎」。

士叻斯域－荷斯地因－森訥堡－格呂克斯堡公爵
内文：士叻斯域－荷斯地因－森訥堡－格呂克斯堡公爵
士叻斯域－荷斯地因－森訥堡－格呂克斯堡公爵徽
士叻斯域－荷斯地因－森訥堡－格呂克斯堡公爵一開頭其實係格呂克斯堡家族嘅嫡流，因為丹麥國王基斯頓九世就係士叻斯域－荷斯地因－森訥堡－碧克公爵腓特烈·威廉個仔。
1863年，士叻斯域－荷斯地因畀奧地利同埋普魯士佔領，所以佢哋嘅公爵銜頭係名義上嘅。
另外，由於奧登堡王朝響1931年絕家（阿頭亞厘畢走咗，冇仔），要搵個同奧登堡王朝血緣最近嘅男性做奧登堡王朝家族阿頭，所以佢哋搵咗腓特烈·費迪南兼任佢哋阿頭。
現任公爵係基斯托夫；而儲君就係腓特烈·費迪南。

丹麥王位
内文：丹麥君主
丹麥王家徽
1853年基斯頓成為丹麥王儲；十年後登基做國王，係基斯頓九世，開始丹麥格呂克斯堡王朝。依家嘅君主係瑪嘉烈二世；王儲就係費特力。

希臘王位
内文：希臘君主一覽
希臘王家徽
1863年，基斯頓九世個二仔威廉王子畀希臘國會擁立做希臘國王，係佐治一世，開啟希臘格呂克斯堡王朝。1967年軍方發動政變，希臘王室名存實亡；1973年，上校團宣佈廢咗君主制，再冇希臘國王呢回事。
最後一任希臘國王係康士坦丁二世；而最後一任王儲就係帕夫羅斯。

挪威王位
内文：挪威君主
挪威王家徽
1905年，費特力八世二仔卡爾王子畀人擁立做挪威國王，稱號係哈康七世，開啟挪威格呂克斯堡王朝。現任國王係哈拉爾五世；王儲就係哈康。

冰島王位
冰島王國徽
1918年冰島王國成立，冰島國會擁立丹麥國王基斯頓十世兼任佢哋嘅國王。去到1944年，冰島共和國成立，所以唔再有冰島國王呢回事。
Microsoft Copilot

Microsoft Copilot係由微軟開發嘅基於大型語言模型嘅聊天機械人，喺2023年2月7號推出。佢被視為 Cortana 嘅後繼產品，並且喺 Microsoft Bing 同 Microsoft Edge 入面被稱為 Bing Chat。喺2023年嘅 Build 大會上，微軟宣佈 Windows 11 將會推出 Copilot，用戶可以直接喺工作列使用 Copilot。

發展歷史
微軟喺2022年夏天睇到 OpenAI 嘅 GPT 模型演示，決定將 GPT 集成到新版必應入面。
2023年2月7號，微軟正式宣佈將 ChatGPT 整合到新版必應同 Microsoft Edge 瀏覽器入面。
2023年3月，微軟宣佈基於 GPT-4 嘅必應聊天（Bing Chat）而家整合 Bing Image Creator 功能，該功能基於 OpenAI 嘅 DALL-E，可以基於用戶輸入嘅文本內容自動生成圖像。

主要功能
提供自然語言處理同生成能力，能夠回答用戶嘅問題，提供建議同信息。
集成喺 Microsoft 365 應用程式入面，例如 Word、Excel、PowerPoint、Outlook 同 Teams，幫助用戶提高生產力。
支持多種聊天模式，包括 Sydney、Assistant、Friend 同 Game 模式。

技術原理
基於 OpenAI 嘅 GPT-4 模型，能夠處理複雜同多樣化嘅任務。
利用 Microsoft Graph 嘅數據同智能，提供個性化同適合用戶場景嘅內容。
龐慶花

龐慶花，香港親中派人士。

政治立場
佢係香港親中派人士，支持排除異見嘅所謂愛國者治港。
黎懿霆

黎懿霆，香港親中派政治人。
佢曾經參與公開聯署支持北京未經諮詢或香港人同意，強行訂立嘅《港版國安法》。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黎懿霆曾經以工聯會名義參選地區直選（油尖旺北），期間得到工聯會理事長黃國、油尖旺區議員許德亮、演藝界雪梨支持，攞到4377票，未能當選。
廣東藥科大學

呢間學校最先喺1958年成立，嗰時嗌「廣東省衛生幹部進修學院」，而地址就喺而家先烈南路一帶。喺開學初期重租咗惠福東路409號嚟做臨時校舍，到咗1959年初先至搬到先烈南路入面。而1960年8月份，由於衛生專科班同廣東省醫校合併咗，搞出過進修學院衛生系出嚟。到咗1970年8月，廣東省衛生幹部學院、廣東省廣州醫士學校同廣東省廣州衛生學校一齊合併嗮，變成廣東省衛生學校，但係廣東省衛生幹部學院喺呢三間學校合併咗之後差唔多3年（1973年6月）又出返嚟。喺1978年12重搞咗廣東醫藥學院出嚟，而廣東省衛生學校喺1981年停辦，但係廣東醫藥學院重留咗喺度。而間學校費事同廣州醫學院搞亂，結果喺1994年2月正式改名做「廣東藥學院」。到咗2004年，呢間學校喺大學城同中山市分別搞咗間校區出嚟。
2016年3月8號，廣東藥學院正式改名做廣東藥科大學。

校區
呢間學校有5個校區：
總校：廣州市番禺區大學城外環東路280號，佔地面積46.6公頃。
寶崗校區：廣州市海珠區寶崗光漢直街40號。
赤崗校區：廣州市海珠區江海大道283號，佔地面積5.3公頃。
中山校區：中山市五桂山鎮長命水大道9—13號，佔地133.3公頃。
雲浮校區：位於廣東省雲浮市雲安區西江新城文華路368號，佔地153.3公頃。
三監之亂

三監之亂（粵拼：saam1 gaam1 ji1 lyun6），又叫管蔡之亂，係一場發生喺西周初期（西元前1042年－1039年）嘅政治動亂事件。

背景和結果
周武王駕崩之後，周成王繼位，鑒於商朝殘餘勢力尚大，由周公代理攝政，之後有接納咗周公嘅意見，堆行咗封建制度，令管叔同蔡叔不滿，佢哋連同霍叔、武庚聲討周公。歷時三年，周公誅殺武庚、管叔，流放蔡叔；將霍叔貶為庶人。之後一路向東進發，全面掃盡舊時嘅殷商勢力，史稱周公東征，營建東都洛邑，推行第二次封建，大量分封姬姓宗室，以利周朝長治久安
中國封建制

中國封建制係中國古代一種政治制度，「封建」即係封邦建國，指天子把爵位，土地連同人民分比宗室，大臣同埋部族首領，咁樣就起咗好多服從中央皇朝嘅附屬國。俾人封國嗰啲，又叫諸侯
封建制度嘅規定喺諸侯要服從天子，定期朝見天子，及承擔繳納貢賦，出兵從征嘅義務，簡單啲嚟講就係天子唔想做功課，就俾諸侯做，諸侯可以喺自己嘅封國裏面有世襲統治權，可以將自己嘅土地同人民再分俾卿大夫，在下邊就係士，士下變嘅就係平民，每級對上一級都要承擔繳納貢賦，出兵從征嘅義務
周代封建內容簡表
天子：土地方一千里，命官六卿，六軍（大概有75,000千人）
公、候：土地方一百里，命官三卿（全由天子任命），三軍（大概有37,500人）
伯：土地方70里，三卿（二卿由天子任命），二軍（大概25,000千人）
子、男：方50里土地，二卿（一卿由天子任命），一軍（大概有12,500人）
宗法，禮樂，井田制度
周朝除咗封邦建國，仲有其他制度同佢配合嘅，以保持封建制度的穩定。宗法制度規定咗繼承方法。，天子同埋各級貴族嘅爵位要由嫡長子繼承。避免兄弟相爭。禮樂制度要求貴族喺婚喪，祭祀，征代各方面，遵守唔同等級嘅規格，唔可以超越界限。井田制度規定坐土地分配方法，以保障農業生產，同埋安定社會民生
班士利足球會

班士利足球會（英文：Barnsley Football Club）係英格蘭甲組足球聯賽嘅球隊之一，喺英格蘭班士利，喺1887年成立，曾經打過英格蘭超級足球聯賽。
慈善星輝仁濟夜

《慈善星輝仁濟夜》（英文：Yan Chai Charity Show）係香港仁濟醫院同電視廣播有限公司聯合主辦嘅一個大型慈善籌款活動，係無綫電視慈善節目之一。通常喺每年1月嘅（「農曆新年」前）其中一個禮拜六（夜）晚舉行，目的係為仁濟醫院籌募經費，表演內容通常以唱歌為主。
博愛歡樂傳萬家

《博愛歡樂傳萬家》（英文：Pok Oi Charity Show）係香港博愛醫院同電視廣播有限公司聯合主辦嘅一個大型慈善籌款活動，係無綫電視慈善節目之一。通常喺每年3月嘅其中一個星期六夜晚舉行，目的係為博愛醫院籌募經費，表演內容通常以唱歌為主。
蘭達斯足球會

蘭達斯足球會（英文：Randers FC）係丹麥蘭達斯一間職業足球球會，依家踢緊丹麥超級足球聯賽。
邦比足球會

邦比足球會（英文：Brøndby IF）係丹麥邦比一間職業足球球會，依家踢緊丹麥超級足球聯賽。
Aeon信貸

AEON信貸財務（亞洲）有限公司（港交所：0900）係香港一間金融公司，主要業務係提供消費信貸融資服務，包括簽發信用卡、私人貸款融資同埋車、家庭用品同埋其他消費者產品等租購融資。
洪麗孟

洪麗孟，香港親中派人士。

政治立場
佢係香港親中派嘅成員，曾經喺2015年1月去信立法會，表明贊成北京未經香港人同意，強行訂立，大幅度限制特首選舉候選人資格嘅831決定。
黎炎錫

黎炎錫，香港親中派人士，西安市政協委員，同時擁有香港、英國、澳洲維多利亞州、加拿大安大略省的律師或大律師資格。
佢曾經因為購買第一城單位同禮頓山車位受到傳媒關注。
陳子忠

陳子忠，香港親中派政治人。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陳子忠曾經參選地區直選（元朗市中心），攞到2460票，未能當選。
陳壇丹

陳壇丹，香港親中派民建聯政治人物，香港沙田區區議員，正職係中學教師。參選之前，陳壇丹係當時沙田區議會副主席彭長緯嘅徒弟，並且喺彭長緯嘅議員辦事處做咗3年全職幹事。

被指涉及性罪行
喺2019年香港區議會選舉前夕，網上流傳佢曾經涉及性罪行，本身亦性上癮，試過喺殘厠進行性行為，藉口畀人踢出校。不過，佢就否認指控，話呢啲都係選舉抹黑，交由律師處理。另外，時事評論員馮睎乾曾經喺2023年撰寫文章，提到google「陳壇丹」呢個名嘅時候，會彈出「非禮」、「衰11」等提示詞。

選舉經歷
2019年參與香港區議會選舉，出戰沙田穗禾選區。不過，當時選舉受反送中運動影響，佢所屬嘅民建聯不理民意反對，支持修訂逃犯條例，最終佢輸咗比公民黨嘅麥梓健。
2023年12月，陳壇丹再度參選區議會選舉，喺選舉委員會委員壟斷選舉提名權，互相提名都唔當係利害衝突嘅選舉制度下，終於以11724低票數當選沙田西區議員，不過，佢違規掛宣傳品有被追討移除費。

家庭及感情生活
佢同羅婉珮係情侶。
斯利納

斯利納（英文：MŠK Žilina）係斯洛伐克日利納一間職業足球球會，依家踢緊斯洛伐克超級足球聯賽。
莫斯科

莫斯科（俄文：Москва，拉丁化：Moskva）係俄羅斯聯邦嘅首都，亦係俄羅斯政治、經濟、科學文化同交通中心。成個莫斯科人口達到18,800,000（市區人口：13,010,112），係歐洲人口第二多嘅城市，佔咗成個俄羅斯人口嘅1/7。莫斯科面積2,561.5平方公里，市區東西長39.7公里，南北長51.8公里。莫斯科係根據莫斯科河個名嚟到命名嘅。
莫斯科喺1147年建城，到而家已經有800幾年歷史。

史
喺1174年莫斯科正式建立。

標準時間
呢個地區用緊莫斯科時間嘅標準時間。時差係UTC+3個鐘頭，冇夏令時間。2011年3月之前，標準時間係UTC+3，夏令時間係UTC+4，但係喺同年3月開始就將夏令時間定為標準時間，等於係廢除咗夏令時間制度。2014年10月開始全年都係UTC+3。

經濟
新市中心「莫斯科城」
2022年莫斯科都會區嘅總產值係5,048.08億美元，係全世界經濟規模排第十六嘅都會區。喺歐洲排第四，僅次於大倫敦、巴黎都會區同萊茵-魯爾都會區。
2024年，美國經濟雜誌《福布斯》公布嘅統計顯示，莫斯科有74個擁有10億美元以上個人資產嘅大富豪，係全球第二多大富豪嘅城市（同香港並列），僅次於紐約。

政治
呢節要加長。

政區
想知多啲：莫斯科政區
2012年7月1號，莫斯科市併入咗相當於諾沃莫斯科夫斯基區同特羅伊茨基區嘅地區，令到市區面積一下子增加咗大約2.5倍。自此之後，莫斯科市分為以下12個政區（俄文：Административные округа, АО）。以前1960年代建成嘅莫斯科環城公路差唔多就係莫斯科市嘅邊界線，但而家市區面積已經擴大咗當時嘅3倍左右。
中央區（俄文：Центральный АО）
北區（俄文：Северный АО）
東北區（俄文：Северо-Восточный АО）
東區（俄文：Восточный АО）
東南區（俄文：Юго-Восточный АО）
南區（俄文：Южный АО）
西南區（俄文：Юго-Западный АО）
西區（俄文：Западный АО）
西北區（俄文：Северо-Западный АО）
澤列諾格勒區（俄文：Зеленоградский АО）
諾沃莫斯科夫斯基區（俄文：Новомосковский АО）
特羅伊茨基區（俄文：Троицкий АО）
呢啲行政區仲會再細分為區（俄文：район，俄語讀音係「賴雍」）。

市政
市議會有35個議席。喺2009年10月12日嘅選舉中，統一俄羅斯黨大獲全勝。尤里·盧日科夫喺1992年當選市長，佢任內積極發展經濟，政府大力搞基建同吸引外資，令到經濟高速增長。佢仲積極保護同培育小企業，解決咗失業問題，將失業率壓低到全國平均水平嘅十分之一，因此得到市民嘅高度支持，維持咗18年嘅長期執政。但係2008年雷曼兄弟破產之後經濟開始放緩，加上長期執政帶嚟嘅貪污腐敗問題開始浮現，最後喺2010年9月28日畀時任總統德米特里·梅德韋傑夫撤職。

氣候
莫斯科係溫和嘅溫帶大陸性濕潤氣候。極端氣象幾頻繁。12月會開始漫長嘅冰雪消融期，降雪量大，平均年積雪期長達146日（11月頭到4月中），冬季長而天色陰暗。1月平均氣溫-10.2℃（最低-42℃），平均每年氣溫零度以上嘅日數係194日，零度以下日數103日。而夏天可能氣溫急跌同落雨。7月平均氣溫18.1℃（最高37℃）。總計全年天氣晴朗時間約莫1568個鐘。
笈多王朝

笈多王朝（粵拼：kap1 do1 wong4 ciu4）係印度史上其中一個好勁嘅朝代，喺恆河流域中下游。隨著貴霜王朝衰落，笈多王朝喺320年建立，最後喺540年畀嚈噠滅咗。
呢段時期嘅最高峰係主要發生喺龍樹、旃陀羅笈多二世同鳩摩羅笈多一世統治期間嘅偉大文化發展。好多印度教史詩同文學來源，好似《摩訶婆羅多》同《羅摩衍那》都係喺呢段時間確立成為典範。 笈多時期出咗好多學者，包括迦梨陀娑、 阿耶波多、婆羅含密歇羅同婆蹉衍那，佢哋喺好多學術領域都有重大進展。 科學同政治管理喺笈多時代達到新嘅高峰。 呢段時期有時被形容為「笈多和平」，喺建築、雕塑同繪畫方面有重大成就，「確立咗形式同品味嘅標準，決定咗之後藝術嘅整個發展方向，唔單止喺印度，仲遠遠超越佢嘅邊界」。 強大嘅貿易聯繫亦令到呢個地區成為重要嘅文化中心，並成為影響附近王國同東南亞地區嘅基地。[unreliable source?]《往世書》，即係早期講述各種主題嘅長詩，都被認為喺呢段時期開始寫成文字。 印度教係統治者同婆羅門嘅信仰，喺笈多帝國蓬勃發展，但係笈多王朝對其他信仰嘅人都係寬容嘅。
呢個帝國最後因為好多因素而滅亡，包括佢哋自己嘅封建諸侯令到佢哋大量失去領土同帝國權威，仲有來自中亞嘅匈奴人（屠耆檀同阿爾琼匈奴）入侵。 笈多帝國喺六世紀崩潰之後，印度再次由好多地區王國統治。

起源
笈多王朝嘅發源地仲未確定。 根據一個理論，佢哋係喺而家嘅比哈爾同埋北方邦嘅下多阿布地區起家嘅， 因為喺呢度發現咗最多早期笈多帝王嘅碑文同埋錢幣。 呢個理論仲得到《往世書》嘅支持，支持者認為，《往世書》提到早期笈多帝王嘅領土包括恆河流域嘅波羅耶伽、阿瑜陀耶同埋摩揭陀地區。
另一個主要理論認為笈多王朝嘅發源地係喺而家嘅孟加拉恆河流域地區，呢個理論係根據7世紀中國佛教僧人義淨嘅記載。根據義淨嘅說法，車里吉多王（相信就係王朝創始人室利·笈多）喺彌栗迦悉迦婆努（應該係鹿頭林嘅音譯）附近為中國朝聖者建咗間寺廟。義淨話呢間寺廟喺那爛陀以東四十多由旬嘅地方，即係而家嘅孟加拉地區。 仲有一個講法就係早期笈多王國由西面嘅波羅耶伽一直延伸到東面嘅北孟加拉。
笈多王朝嘅記錄冇提到佢哋嘅種姓。 有啲歷史學家，好似A.S. Altekar，認為佢哋係吠舍種姓出身，因為有啲古印度文獻將「笈多」呢個姓氏規定俾吠舍種姓嘅人用。 根據歷史學家R. S. Sharma嘅講法，傳統上同貿易有關嘅吠舍可能係因為反抗之前統治者嘅苛捐雜稅而成為新嘅統治者。 不過批評吠舍起源理論嘅人指出，喺笈多時期之前同期間都有好多非吠舍人士嘅名字以「笈多」作為後綴， 而「笈多」呢個王朝名可能只係源自王朝第一位國王笈多嘅名字。 有啲學者，好似S. R. Goyal，認為笈多係婆羅門，因為佢哋同婆羅門有通婚關係，但係其他人覺得呢個證據唔夠有說服力。 根據笈多王朝公主波羅婆堤笈多喺浦那同里達布爾嘅碑文，有啲學者相信佢爸爸嘅族姓係「達羅那」，但係另一種對呢啲碑文嘅解讀就話達羅那係佢阿媽俱吠羅那伽嘅族姓。

軍事組織
一個重8克嘅金幣，上面係跨騎喺一匹披甲馬上嘅旃陀羅笈多二世，左手執咗張弓
同孔雀王朝唔同，笈多王朝喺印度戰爭中引入咗幾個軍事創新。其中最重要嘅係使用攻城機、重型騎馬弓箭手同重型騎兵。重型騎兵係笈多軍隊嘅核心，由傳統印度軍隊嘅戰象同輕步兵支援。
笈多時期使用騎馬弓箭手嘅證據可以喺旃陀羅笈多二世、鳩摩羅笈多一世同普拉卡薩迪蒂耶（推測係普魯笈多）嘅錢幣上見到，呢啲錢幣描繪國王係騎馬弓箭手。 that depicts the kings as horse-archers.
關於笈多帝國軍隊嘅戰術行動，當時嘅資料好少。最好嘅現存資料嚟自古典梵文作家兼劇作家迦梨陀婆所寫嘅梵文大詩《羅怙世系》。 好多現代學者認為迦梨陀婆生活喺旃陀羅笈多二世到斯堪達笈多統治期間，而《羅怙世系》主角羅怙嘅遠征反映咗旃陀羅笈多二世嘅遠征。喺《羅怙世系》第四章，迦梨陀婆講述國王嘅軍隊點樣同強大嘅、以騎兵為主嘅波斯人同雅婆那人（可能係匈奴人）喺西北方打仗。佢特別提到國王軍隊中使用騎馬弓箭手，同埋馬匹喺激烈嘅戰鬥之後需要大量休息。 The five arms of the Gupta military included infantry, cavalry, chariotry, elephantry and ships. Gunaighar copper plate inscription of Vainya Gupta mentions ships but not chariots.笈多軍隊嘅五個兵種包括步兵、騎兵、戰車、象兵同船艦。維尼亞笈多嘅銅版銘文提到船艦但冇提到戰車。到咗公元6世紀，船艦已經成為咗印度軍事嘅重要組成部分。

宗教
笈多時代嘅鹿野苑法輪佛像，公元5世紀
笈多王朝傳統上係印度教王朝。 They were patronizers of Brahmanism佢哋係婆羅門教嘅贊助者，但容許佛教同耆那教信徒信奉佢哋嘅宗教。桑奇仲係佛教嘅重要中心。據講係鳩摩羅笈多一世（公元455年）創立咗那爛陀。現代遺傳學研究顯示，正係喺笈多時期，印度嘅種姓群體停止咗通婚（開始實行/強制內婚制  Modern genetic studies indicate that it was during the Gupta period that Indian caste groups ceased to intermarry (started practising/enforcing endogamy).）。
不過，一啲後期統治者似乎特別推崇佛教。根據同時代作家真諦嘅記載，那羅僧訶笈多·婆羅阿迪蒂耶（約公元495年-?）係喺大乘哲學家世親嘅影響下長大嘅。佢喺那爛陀建造咗一個僧伽藍，仲有一個300英尺高嘅精舍，裏面有個佛像。根據玄奘嘅記載，呢個精舍好似「菩提樹下建嘅大精舍」。根據《文殊師利根本儀軌》（約公元800年），那羅僧訶笈多國王成為咗一個佛教僧侶，通過禪定離開咗人世。中國僧人玄奘仲記載，那羅僧訶笈多·婆羅阿迪蒂耶嘅兒子瓦日羅，佢都建造咗一個僧伽藍，「心中篤信」 The Chinese monk Xuanzang also noted that Narasimhagupta Baladitya's son, Vajra, who commissioned a sangharama as well, "possessed a heart firm in faith".:45。
般尼足球會

般尼足球會（英文：Burnley Football Club）喺1882年成立，喺英格蘭般尼，2015-16年奪得英格蘭冠軍足球聯賽冠軍，2016-17年重返英格蘭超級足球聯賽。
孟加拉區

孟加拉（孟加拉話：বঙ্গ／বাংলা/）係印度歷史政區同埋而家南亞東北部嘅地理分區，因為嗰度主要居民係孟加拉人而得名。孟加拉主要指而家孟加拉國加埋印度西孟加拉邦一帶；另外，英屬印度時期呢一個地區嘅一啲孟加拉土邦而家歸咗入印度比哈爾邦、特里普拉邦同埋奧里薩邦，呢個地區主要居民係孟加拉人，講孟加拉話。人口嘅66%信伊斯蘭教，33%信奉印度教。

簡介
孟加拉地區係世界上人口密度最高嘅地區之一，人口密度每平方公里900人。孟加拉地區大部分係低海拔嘅恒河三角洲，恒河三角洲南部係「松達班」，嗰度有世界最大嘅紅樹林森林，又係孟加拉虎嘅屋企。
呢個地區嘅人口主要係以耕田為主嘅農業人口，架利吉打同達卡係人口過百萬嘅城市。

史籍記載
喺中文古典典籍裏便，孟加拉喺《後漢書》叫「磐啟國」；大宋《諸蕃志》裏便叫「鵬茄羅」，首都「茶那咭」；元朝《島夷志略》叫「朋加剌」；大明《瀛涯勝覽》叫「榜葛剌」。
孟加拉國

孟加拉人民共和國（粵拼：maang6 gaa1 laai1 jan4 man4 gung6 wo4 gwok3；台灣、香港以及澳門簡稱：孟加拉；大陸簡稱：孟加拉國）位於南亞，地處孟加拉灣嘅北面，東南面連接住緬甸，其他都係同印度連接住。首都同最大城市係達卡，第二大城市吉大港同時係最大港。
維迪斯

維迪斯（英文：SBV Vitesse）係荷蘭安恆一間職業足球球會，依家踢緊荷蘭乙組足球聯賽。
禾寧丹

禾寧丹（英文：FC Volendam）係荷蘭禾寧丹一間職業足球球會，依家踢緊荷蘭乙組足球聯賽。
精英隊

精英隊（英文：Excelsior Rotterdam）係荷蘭鹿特丹一間職業足球球會，依家踢緊荷蘭乙組足球聯賽。
SC甘堡爾

SC甘堡爾（英文：SC Cambuur）係荷蘭呂華登一間職業足球球會，依家踢緊荷蘭乙組足球聯賽。
陳杏

陳杏，香港親中派政治人，2023年香港區議會選舉後被政府委任做區議員。
黃火金

黃火金係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
ADO海牙

ADO海牙（英文：ADO Den Haag）係荷蘭海牙一間職業足球球會，依家踢緊荷蘭乙組足球聯賽。
孔令成

孔令成，GBS，JP，香港商界親中陣營政治人，亦係一位生意人，香港海洋公園前任主席。
曾經就讀中國國家行政學院。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。

濕滯事
盛智文做（非受薪職位）香港海洋公園主席時，其業務好快就由奄奄一息變到蒸蒸日上；孔令成响2014年7月上任之後冇幾耐，檔嘢嘅生意就一落千丈，將之前賺落嘅鉅額盈餘蝕哂，响2020年5月，佢就快離職時，靠一大筆政府補貼，勉強撐住，避免執笠；外界普遍分析噉係孔令成經營不當所致。
譚岳衡

譚岳衡（Tan Yueheng，1962年11月—），係香港建制派（商界親中派）政治人、生意人，交銀國際控股有限公司董事長兼執行董事，現任香港立法會議員（選舉委員會）。
曾經就讀中國國家行政學院。

選舉經歷
喺2021年8月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。
易志明

易志明，SBS，JP（Frankie Yick，1953年—），廣東鶴山人，係香港立法會嘅航運交通界功能界別議員（第五、六、七屆），亦係香港自由黨成員、九龍倉集團高層。

選舉經歷
喺2016年，佢有份提名林鄭月娥參與2017年香港行政長官選舉。
2021年，佢喺李家超無提政綱嘅情況下，有份提名李家超參與2022年香港行政長官選舉。

學歷
1977年生產及工業工程學高級文憑
曾經就讀中國國家行政學院。
李惟宏

李惟宏（Robert Lee，1980年—）係香港商界親中陣營人士，香港立法會金融服務界功能界別現任議員。2021年10月出任香港證券業協會主席。李和聲家族後人。
曾經就讀中國國家行政學院。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融服務界委員。
喺2021年12月，佢當選成為同一界別立法會議員。
佢喺李家超無提政綱嘅情況下，有份提名李家超參與2022年香港行政長官選舉。

屋企
佢阿爺係李和聲，亞爸係李德麟，亞叔係李德楨。
皮耶·杜魯多

皮耶·杜魯多（法文：Joseph Philippe Pierre Yves Elliott Trudeau，1919年10月18號—2000年9月28號），係第19任（1968年4月20號到1979年6月3號）同埋第21任（1980年3月3號至1984年6月30號）加拿大總理，亦都係加拿大史上最具爭議嘅總理之一。
杜魯多在職期間，平定咗魁北克嘅十月危機，確立咗聯邦雙文制度，又修訂憲制文件，將《英屬北美法案》、《加拿大自由與權利憲章》等憲制文件合併成《1982年憲法法案》，並且最終迫使英國國會畀加拿大議會從此以後獨立修憲。
崇拜杜魯多嘅人讚美佢以敏銳嘅政治能力維護咗加拿大嘅統一；貶低杜魯多嘅人批評佢嘅經濟政策令到加拿大深陷債務。但係，毫無疑問，佢係一股強大嘅驅動力，重新塑造咗加拿大呢個國。
石柱

石柱，香港親中派政治人。

政治立場
佢係香港親中派人士，對西方持不友善態度，指控西方社會對中國打壓，主張排除異見嘅所謂愛國者治港同埋香港融入大灣區發展。
2024年至2025年德國甲組足球聯賽

2024年至2025年德國甲組足球聯賽（英文：2024–25 Bundesliga）係第62屆德國甲組足球聯賽賽事。今屆德甲聯賽喺2024年8月23號開鑼。

參賽隊伍
2024–25年德國甲組足球聯賽參賽隊伍共有18支。

積分榜
最後更新：2024年12月22號。 資料來源：Bundesliga排名規則：1＞積分；2＞得失球差；3＞入球數；4＞對賽積分；5＞對賽得失球差；6＞對賽作客入球數；7＞作客入球數；8＞附加賽

對賽成績
比賽更新：2024年12月22號。資料來源：Bundesliga顏色：藍色：主隊贏咗；黃色：打和；紅色：客隊贏咗。
2024年至2025年法國甲組足球聯賽

2024年至2025年法國甲組足球聯賽（英文：2024–25 Ligue 1）係第87屆法國甲組足球聯賽賽事。今屆法甲聯賽喺2024年8月16號開鑼。

參賽隊伍
2024–25年法國甲組足球聯賽參賽隊伍共有18支。

積分榜
最後更新：2025年1月5號。 資料來源：Ligue 1排名規則：1＞積分；2＞淨勝球；3＞互相對戰積分；4＞互相對戰淨勝球；5＞互相對戰入球數；6＞互相對戰作客入球數；7＞入球數；8＞作客入球數；9＞公平競技積分；10＞抽籤

對賽成績
資料來源：Ligue 1顏色：藍色：主隊贏咗；黃色：打和；紅色：客隊贏咗。
VVV芬洛

VVV芬洛（英文：VVV-Venlo）係荷蘭芬洛一間職業足球球會，依家踢緊荷蘭乙組足球聯賽。
12月21號

12月21號係公曆年嘅第355日（閏年第356日），離年尾重有10日。
<< - 12月 - >>



大件事
1937年：由《格林童話》改編嘅美國迪士尼第一套動畫長片《雪姑七友》首映。
1962年：挪威第一個國家公園龍達訥國家公園成立。
1968年：美國阿波羅8號發射，係人類第一次繞住月球飛。
1988年：從德國法蘭克福飛去美國底特律嘅泛美航空103航班響蘇格蘭洛克比上空因恐怖分子預先放置嘅炸彈爆炸而墜毀，機上259名機員、乘客，以及地面11人死。
1991年：1991年中華民國國民大會代表選舉。
1991年：11個蘇聯加盟共和國嘅領導人喺哈薩克阿拉木圖簽《阿拉木圖宣言》，成立獨立國家聯合體，宣布蘇聯唔再存在。
1997年：第2屆老撾國民議會選舉。
1999年：第4屆斯里蘭卡總統選舉，由錢德里卡·班達拉奈克·庫馬拉通加連任。
2004年：香港九廣鐵路馬鞍山鐵路（家下港鐵馬鞍山綫）通車。
2010年：聯合國大會宣佈3月24號為瞭解嚴重侵犯人權行為真相權利和維護受害者尊嚴國際日，並邀請所有會員國、聯合國系統各組織同其他國際組織以及包括非政府組織在內嘅民間社會實體同個人以適當方式參與喺紀念活動中。
2012年：瑪雅曆法第十三個Bak'tun週期完，由曆法推測出嚟嘅世界末日並冇出現。
2014年：第17屆烏茲別克國會選舉。
2017年：第12屆加泰隆尼亞自治區議會選舉。
2019年：2019年FIFA世界冠軍球會盃決賽喺卡塔爾多哈舉行，由英倫嘅利物浦足球會攞冠軍。
三巴旺站

三巴旺站（英文：Sembawang MRT Station，代號：NS11）係星加坡地鐵南北綫嘅地鐵站，1996年2月10號啟用。
海軍部站

海軍部站（英文：Admiralty MRT Station，代號：NS10）係星加坡地鐵南北綫嘅地鐵站，1996年2月10號啟用。
速度溜冰

速度溜冰，亦叫速度滑冰，係溜冰競技項目，即係鬥快用溜冰行完指定距離。呢個亦係冬季奧運會比賽項目。
速度溜冰比賽嘅賽道一周長400米，跑道分內外兩線，道闊5米。比賽時兩人同時滑跑，每溜一圈轉一次內外線。
神話

16世紀中一幅油畫；幅畫描繪希臘神話當中「斯薛佛斯受罰」嘅情境。
中國神話例子：女媧同伏羲
神話（粵拼：san4 waa2）係人類用想像同推理對自然現象嘅解釋，多數源自原始社會時期。
研究神話嘅學科叫神話學（粵拼：san4 waa2 hok6）。

主角同結構
神話入面嘅主角通常唔係人類，而係啲神、半神同其他超自然嘅人物。其他人將人類、動物或者佢哋嘅組合都包括喺神話分類入面。日常人類嘅故事，雖然經常係關於某類型嘅領袖，但通常都係包含喺傳說入面，而唔係神話。有時候神話同傳說嘅區別係神話講嘅係神，通常冇歷史根據，而且發生喺一個遙遠嘅過去，同而家嘅世界好唔同。

神話
學者之間對「神話」嘅定義有啲唔同，但係芬蘭民俗學家勞里·洪科提出嘅定義廣受引用：
神話係關於神嘅故事，一個宗教性嘅講述世界嘅起源、創造、根本事件、神嘅典範行為，由此創造咗世界、自然同文化，仲有所有部分，並且賦予佢哋秩序，呢個秩序到而家仲有效。神話表達同確認社會嘅宗教價值同規範，佢提供一個行為模式俾人模仿，證明儀式嘅效力同佢嘅實際目的，並且確立崇拜嘅神聖性。
另一個神話嘅定義嚟自神話批評理論家同教授何塞·曼努埃爾·洛薩達。根據文化神話批評，對神話嘅研究必須「由內部」解釋同了解神話，即係只能「作為一個神話」嚟了解。洛薩達將神話定義為「一個功能性、象徵性同主題性嘅敘事，講述一個或者幾個非凡事件，有一個超越、神聖同超自然嘅指涉；原則上缺乏歷史證據；同時涉及到一個個人或者集體，但係永遠係絕對嘅宇宙起源或者末世論」。根據亞述學者安奈特·茨戈爾同古典語文學者克里斯蒂安·茨戈爾嘅神話素材研究，「可以將神話定義為一種透過佢嘅變體而具有多形態性，而且——視乎變體而定——係多層次嘅敘事素材；呢個敘事素材將超越經驗嘅解釋結合成一個神話素序列，隱含咗對人類處境嘅解釋同掌控具有相關性嘅主張。」
其他領域嘅學者以唔同嘅方式使用「神話」呢個詞。廣義嚟講，呢個詞可以指任何傳統故事、流行嘅誤解或者想像出嚟嘅事物。
雖然神話同其他民間文學類型可能有重疊，但係人哋經常認為神話同傳說同民間故事呢啲類型有分別，因為後兩者唔被認為係神聖嘅敘事。有啲類型嘅民間故事，例如童話故事，冇人認為係真嘅，因此可能會因為呢個原因同神話區分開嚟。神話入面嘅主角通常係神、半神或者超自然嘅人，而傳說通常以人類做主角。不過有好多例外同組合嘅情況存在，例如《伊利亞特》、《奧德賽》同《埃涅阿斯紀》。而且，當故事喺唔同文化之間傳播或者信仰改變嘅時候，神話可能會變成民間故事，佢哋嘅神聖角色會重新塑造成人類或者半人類，好似巨人、精靈同仙子。相反，歷史同文學素材可能會隨住時間嘅推移而獲得神話嘅特質。例如，不列顛傳說（大不列顛嘅傳奇歷史，特別係關於亞瑟王同圓桌騎士嘅故事）同法蘭西傳說，似乎好遙遠噉源於5世紀同8世紀嘅歷史事件，但係喺之後幾個世紀裏面變得神話化。
喺日常用語中，「神話」呢個詞都可以用嚟形容一種冇事實根據嘅集體信念，或者任何假嘅故事。呢種用法通常帶有貶義，源於將其他文化嘅宗教神話同信仰標籤為錯誤，但係而家已經擴展到包括非宗教信仰。
民俗學家同其他相關領域嘅學者，例如人類學，通常使用「神話」呢個詞嘅時候，並冇暗示呢個敘事係真係定係假。喺新舊約聖經學者中間，「神話」呢個詞有一個專門嘅意思，通常係指「用呢個世界嘅詞彙描述另一個世界嘅行為」，例如創造同墮落。
由於「神話」喺日常用語中經常用嚟形容唔係客觀真實嘅故事，所以將一個敘事識別為神話可能會引起好大爭議。好多宗教信徒相信佢哋各自宗教傳統中講嘅故事係毫無疑問嘅歷史事實，所以反對將佢哋識別為神話，同時將其他宗教嘅傳統敘事標籤為神話。因此，有啲學者可能會出於實際原因將所有宗教敘事都標籤為「神話」，例如為咗避免貶低任何一種傳統，因為唔同文化之間會互相用唔同嘅方式嚟詮釋對方。其他學者可能會完全避免使用「神話」呢個詞，以免喺神聖嘅敘事上加上貶義。

概念定位
睇埋：奇幻同meme
神話成日畀人攞嚟同奇幻呢種體裁比較。
神話同好似《魔戒》或者《哈利波特》等嘅奇幻作品比，主要有兩樣分別：
奇幻由一個或者少數作者作，而神話喺一個族群內流傳：一份奇幻作品會有特定嘅作者，作者對故仔世界嘅嘢有話事權，能夠決定個故仔嘅真傳（canon；即係官方接受係故仔虛構世界一部份嘅嘢，相對於同人小說等讀者觀眾老作嘅嘢），例如對於「角色 A 係咪愛上咗角色 B」呢個問題嘅答案，最終話事權喺作者手上，讀者觀眾頂櫳都淨係有得猜測同寫同人小說；神話就唔同，神話故仔唔會有一個單一嘅作者，而係會喺一個族群之間嘅人流傳，每次有故仔俾人攞嚟講都可能會起變化（睇埋迷因），不過宗教權威可能會選取某啲神話故仔做佢哋嘅正典。
奇幻一般唔俾人當係真，神話俾好多人當真：奇幻作品嘅前題就係個故仔純屬虛構，所以正路唔會有人當故仔內容係真事；相比之下，流傳神話故仔嘅人好多時都會當啲故仔係真，例如古希臘嘅人會流傳有關宙斯等希臘神話天神嘅故仔，而且仲往往會拜宙斯，相信宙斯相關嘅故仔係真事。

各地神話
亞洲：
中國神話（睇埋廣府民間故事）
蒙古神話
日本神話
韓國神話
越南神話
印度神話
吠陀神話
泰國神話
柬埔寨神話
古巴比倫神話
西藏神話
歐洲：
羅馬神話
希臘神話
北歐神話
芬蘭神話
蓋爾特神話，可以睇埋仙子相關嘅故仔。
斯拉夫神話
撒克遜神話
瑞士神話
意大利神話
羅馬尼亞神話
立陶宛神話
以色列神話
非洲：
埃及神話
非洲神話
美洲：
印第安神話
馬雅神話
阿茲特克神話
印加神話
瓜拉尼神話
大洋洲：
澳洲神話
毛利神話

常見橋段
睇埋：奇幻橋段同英雄
英雄旅程：有關故仔同情節嘅一個概念；據呢個諗頭，神話同傳說硬係傾向會跟從一個例牌流程嘅；個故仔會講主角受到某啲力量感召出發去冒險，並且喺冒險途中遇上重大嘅危機，期間打低強大嘅對手，並且有所成長，最後平安返到屋企。以下呢段對英雄旅程嘅描述，取自 1949 年出版嘅英文書《千面英雄》：
原文係英文，粵譯：（英雄旅程故仔講嘅係）一位英雄由平凡嘅世界出發，前往充滿咗超自然神奇嘢嘅地方；英雄喺嗰度遇上各種奇妙力量，並且得到一場決定性嘅勝利；英雄經歷完佢嘅神秘冒險之後返屋企，有能力施福畀佢嘅同伴。
例如古希臘史詩《奧德修記》就被指係幾典型嘅英雄旅程。
高傲：希臘神話啲故仔成日提到「有人類自高自大，諗住自己同天神對等甚至超越天神，結果落得悲慘下場」噉嘅情節，例如掗克妮嘅故仔就係噉。亦可以睇埋天國戰爭嘅故仔。
黎雯

黎雯（原名黎容芳，1916年—1983年4月4號）係香港1950-70年代電影演員，佢有份參與嘅粵語長片超過600部，亦係當年藝壇十二金釵之一。
容玉意

容玉意（Yung Yuk Yee，1918年—）係香港女演員，1938年出道，係當年藝壇十二金釵之一。早年唔少拍過粵語片同拍攝嘅無綫電視劇集演出，1970年代尾移民加拿大，細妹係容小意。
馬笑英

馬笑英（英文：Ma Siu Ying，1908年2月4號—1978年2月9號）係南洋粵劇花旦同香港電影演員，鄉下喺廣東省順德縣，星加坡出世，係屋企大女，阿爸係藥材鋪當掌櫃；阿媽係洗衣婦，13歲時登臺演粵劇幫補家計，並「唱桂枝」（街頭賣唱），至15歲時已經喺南洋成為粵劇嘅正印花旦，後嚟喺香港加入馬師曾嘅太平劇團，二次大戰後係電影及電視演員。
馬笑英個妹馬金娘亦係粵劇及電影艷星。馬笑英曾經同笑匠伊秋水結婚；離異後再嫁電影監製張作康，育有兩仔一女。
馬笑英曾經同黃曼梨、黎灼灼、李倩蘋、徐意、甘露、鄭文霞、李月清、容玉意、陳皮梅、黎雯、高偉蘭（盧敦夫人）等結義金蘭組成「十二金釵」。馬笑英嘅誼女係許瑩英嘅小白燕。
1978年2月9號，馬笑英過咗70歲生日之後五日，喺九龍美孚新邨嘅住所心臟病突發，急送瑪嘉烈醫院搶救不治逝世，2月13號喺九龍殯儀館舉行喪禮，遺體下葬九龍長沙灣天主教墳場。
高美尼

高美尼（波斯文：سید روح‌الله موسوی خمینی‎，1902年9月22號—1989年6月3號）係伊朗頭一位最高領袖，1979年到1989年在位。
佢本嚟係位回教什葉派宗教學者，1979年領導伊朗革命，最後成功將巴列維王朝落台，建立伊朗伊斯蘭共和國。
1989年，高美尼因病去世。
高昇泰

高昇泰（粵音：gou1 sing1 taai3）係北宋嗰陣雲南一個叫大中國嘅政權嘅皇帝，喺1094年至1096年在位，諡號係富有聖德表正皇帝，白族人。佢有個仔嗌高泰明。
馬吉斯·鮑斯

馬吉斯·鮑斯（Marcus Paus，1979年10月14號—）係挪威一位作曲家。
馬古斯杜林

馬古斯杜林（粵拼：maa5 gu2 si1 dou6 lam4，法文：Marcus Thuram ，1997年8月6號—）係意大利出世嘅法國男足球員，踢前鋒，喺2014年正式出道。

葳蕤史
呢節要加長。
馬利奧利文拿

馬利奧利文拿（法文：Mario Lemina， 1993年9月1號—）係加蓬一個男足球員，踢中場，而家[咩時候？]效力緊英超球隊狼隊。

威水嘢
利文拿幫過富咸足球會贏利物浦足球會，係呢個球會歷史上第二次。
馬些路波索域

馬些路波索域（英文：Marcelo Brozović，1992年11月16號—）係克羅地亞男足球員，身高181厘米，重68千克，踢中場，2010年出道。

葳蕤史
呢節要加長。
顧拜旦

顧拜旦男爵（Pierre de Coubertin，1863年1月1號—1937年9月2號）係法國教育家，國際奧林匹克委員會創辦人兼首任秘書長、第二任主席，畀人叫做「現代奧林匹克運動會之父」。
泰納

依波利特·阿道爾夫·泰納（法文：Hippolyte Adolphe Taine，1828年4月21號—1893年3月5號）係19世紀法國評論家、史學家同思想家。因為傅雷翻譯徂佢嘅著作《藝術哲學》而喺中國有名。
雷尼·馬格列特

雷尼·馬格列特（René Magritte，1898年11月21號—1967年8月15號）係比利時畫家，亦係超現實主義其中一位代表人物。
佳·施巴斯坦

佳·施巴斯坦（英文：Guy Sebastian）係澳洲歌手、詞曲作者同埋製作人。施巴斯坦係2003年第一屆《澳洲偶像》嘅冠軍，之後做過澳洲版《X音素》評審同埋《澳洲好聲音》導師。2015年，施巴斯坦代表澳洲參加咗2015年嘅歐洲歌唱大賽，最後拎咗第5名。
Modulex M20

Modulex M20係塑膠製積木玩具，可以砌埋一齊。於1963年係丹麥成立嘅兒童玩具公司。
周世耀

周世耀，香港親中派教育界人士。

早年經歷
佢喺1963年入讀培僑中學中一，中五畢業後留校做小賣部職員，之後因為學校擴展，會考成績優異嘅佢被派往培僑喺上水創辦嘅「分教處」擔任教師，其後出任校長秘書、培僑嘅行政總監等多項職務。
黃繼茂

黃繼茂（拼寫：Li Kuong／Ly Kuong）係個柬埔寨商人，喺當地做房地產、賭場、酒店及建築等生意，渠因擁有位於蘇哈努克港，臭名遠播嘅皇樂園區而為外國人所熟悉——嗰個係賊竇，有大把撈奴隸販賣、虐待及網上詐騙嘅犯罪集團喺裏面運作。有慈善組織嘗試救走被綁架或呃咗入去困住並奴役嘅人，期間發覺當地執法者企喺該處嘅老細嗰邊，因此困難重重；有傳媒之發現與上述嘅一致。
卡爾·弗里德里希·高斯

卡爾·弗里德里希·高斯（Carl Friedrich Gauß、拉丁文：Carolus Fridericus Gauss；1777年4月30號—1855年2月23號）係個德國數學家同科學家，搞過科學嘅好多瓣，包括數論、統計、數學分析、微分幾何、大地測量、靜電、天文同光學。有啲人叫高斯做 princeps mathematicorum  同埋「自從古時最偉大嘅數學人」，高斯喺數理嘅好多方面影響好深遠，被列做史上最有影響嘅數學人之一。
卡爾·弗里德里希·高斯係個神童。有好多傳說話佢啱啱識行就已經好掂，十幾歲就揾到開創性嘅發現。卡爾·弗里德里希·高斯本代表作《算術研究》（ Disquisitiones Arithmeticae）喺1798年、佢21歲時寫完，但到1801年至出版。呢本書有系統咁組織成數論成一學科，到依家都仲影響緊數論嘅方向同發展。

民間傳聞
高斯喺1777年5月4號受洗嘅教區登記冊，後面加咗佢嘅出世日期
關於佢早期天才嘅事蹟，有幾個故事流傳。卡爾·弗里德里希·高斯嘅阿媽從來冇記錄佢嘅出世日期，佢只係記得佢係喺星期三出世，係耶穌升天節前八日。耶穌升天節係復活節之後39日。高斯後來喺研究復活節日期計算嘅時候，解開咗呢個關於佢出世日期嘅謎團，仲諗到咗一個可以計算過去同將來復活節日期嘅方法。
喺沃爾夫岡·薩托里烏斯·馮·瓦爾特斯豪森為高斯寫嘅悼文中，講述咗一個關於三歲嘅高斯嘅故事。高斯糾正咗佢阿爸喺數學上面嘅一個錯誤。最廣為人知嘅故事，都係薩托里烏斯講嘅，係關於一次學校練習：老師布特納同佢嘅助手馬丁·巴特爾斯叫學生加一條等差數列。喺大約一百個學生之中，高斯以絕對優勢第一個準確解決咗呢個問題。 雖然（或者因為）薩托里烏斯冇講太多細節，隨住時間過去，呢個故事衍生咗好多個版本，當中加咗好多關於數列性質同課室情況嘅細節，其中最常見嘅版本，就係經典嘅由1加到100嘅問題。

榮譽同獎項
高斯嘅科普利獎章（1838年）
高斯喺1802年首次獲得俄羅斯科學院嘅科學學會會員資格。 之後佢仲獲得咗以下機構嘅會員資格（通訊、外國或正式會員）：哥廷根科學院（1802年／1807年）， 法蘭西科學院（1804年／1820年）， 倫敦皇家學會（1804年）， 柏林普魯士科學院（1810年）， 維羅納國立科學院（1810年）， 愛丁堡皇家學會（1820年）， 慕尼黑巴伐利亞科學院（1820年）， 哥本哈根丹麥皇家科學院（1821年）， 倫敦皇家天文學會（1821年）， 瑞典皇家科學院（1821年）， 波士頓美國藝術與科學院（1822年）， 布拉格皇家波希米亞科學學會（1833年）， 比利時皇家科學、文學及藝術學院（1841年／1845年）， 烏普薩拉皇家科學學會（1843年）， 都柏林皇家愛爾蘭學院（1843年）， 荷蘭皇家藝術與科學院（1845年／1851年）， 馬德里西班牙皇家科學院（1850年）， 俄羅斯地理學會（1851年）， 維也納帝國科學院（1848年）， 美國哲學學會（1853年）， 劍橋哲學學會， 同哈勒姆荷蘭皇家科學學會。
喺1848年，喀山大學同布拉格查理大學哲學系都授予佢榮譽會員資格。
高斯喺1809年因為佢嘅行星理論同只憑三次觀測就可以確定行星軌道嘅方法而獲得法蘭西科學院嘅拉朗德獎， 1823年因為佢嘅保角投影論文獲得丹麥科學院獎， 1838年因為「佢喺磁學方面嘅發明同數學研究」獲得皇家學會嘅科普利獎章。
高斯喺1837年被任命為法國榮譽軍團騎士， 1842年普魯士功績勳章（文職類）創立時，佢成為首批成員之一。 佢仲獲得咗威斯特法倫皇冠勳章（1810年）， 丹麥丹麥勳章（1817年）， 漢諾威王室圭爾夫勳章（1815年）， 瑞典北極星勳章（1844年）， 獅子亨利勳章（1849年）， 同巴伐利亞馬克西米利安科學藝術勳章（1853年）。
漢諾威國王授予佢「宮廷顧問」（1816年） 同「樞密宮廷顧問」 （1845年）嘅榮譽頭銜。1849年，喺佢獲得博士學位金禧紀念嘅時候，佢獲得咗布倫瑞克同哥廷根兩個城市嘅榮譽市民頭銜。 佢死後唔耐，漢諾威國王喬治五世就下令鑄造咗一枚紀念章，背面刻有「數學王子」嘅字樣。
1964年成立咗「哥廷根高斯學會」，專門研究卡爾·弗里德里希·高斯同相關人士嘅生平同工作，並出版《高斯學會通訊》。
黃麗芳

黃麗芳，香港親中派教育界人士。

政治立場
佢係香港親中派人士，曾經有份推廣並支持北京未經諮詢或香港人同意，強行訂立嘅《港版國安法》。
端午節

端午節係漢字文化圈嘅一個節日，大部分地方都喺每年農曆五月初五慶祝（日本係西曆5月5號）。呢日原本係送走瘟神嘅日子，後來改做紀念戰國詩人屈原。端午節列咗喺聯合國教科文組織嘅《人類非物質文化遺產代表作名錄》入面；除咗大中華地區之外，佢仲係日本、星馬、越南、同南北韓嘅重要節日。端午嘅傳統習俗有扒龍舟、食糭等等。

名
端午節已經好耐歷史，而且東亞同東南亞好多地方都會慶祝，唔同朝代、唔同地方改嘅名都唔同，所以端午節有好多種叫法。見得最多嘅「端午節」呢個名，最先喺晉朝周處嘅《風土記》入面揾到。雖然本書經已失傳咗，但係唐初歐陽詢主編嘅《藝文類聚》入面就引咗《風土記》話「仲夏端五，烹鶩角黍」，呢度個「五」字又通個「午」字。
究竟叫「端午節」定「端五節」，以及個名嘅意思就仲有爭拗。有人話「端」解「初始」，所以端五就係初五噉解，噉叫係因為端午節日期喺每年五月初五。至於「端午」呢個叫法要到唐代先至出現，可能係因為農曆五月對應落天干地支係午月，所以啲人嗌下嗌下就變咗做端午節。不過又有人話端午節本身叫重午節，日期就係喺午月午日嘅，係後來計曆法嘅方法由天干地支轉咗做數字先至變做依家嘅五月初五。仲有人話「端」唔係解初始而係解「正」，所以端午節先會有天中節、正陽節呢啲叫法。
至於端午節嘅其他名，有啲係由端午節傳統習俗嗰度嚟嘅，例如龍舟節、菖蒲節、解糭節噉。亦有啲係由日期嚟嘅，例如五月節、當五汛、夏節等等。

習俗
端午節常見嘅習俗有好多，最廣為人知嘅係扒龍舟同食糭，另外仲有掛菖蒲、戴香囊、飲雄黃酒等。

扒龍舟
好多地方喺端午節都會有人扒龍舟，有啲係比賽鬥快，亦有啲係遊船祭祀。龍舟係一款又長又窄嘅船，船頭有隻龍頭裝飾，通常仲會有人打鼓。根據傳説，扒龍舟呢個習俗嚟自戰國時期屈原投江自殺之後，啲人係噉撐船想喺條河度揾返佢條屍上嚟。不過其實古代唔係得端午節先會扒龍舟，而且喺屈原之前就已經有呢個習俗，多數係送走災禍同疾病嘅儀式之一。古時候百越人仲會扒龍舟嚟拜神，蘇州亦有用龍舟嚟迎接水神伍子胥嘅習俗。至於同屈原扯上關係，要去到漢末魏初先至發生。今時今日，仲有啲地方嘅人會喺端午扒龍舟拜神；宗教意味居多，而唔係紀念愛國詩人。
香港赤柱嘅龍舟賽
香港每年都有唔少地方搞龍舟賽，吸引好多人去參加或者睇人扒龍舟。呢個活動仲引起咗唔少外國人嘅興趣，早喺60年代就已經有外籍人士參與赤柱嘅龍舟賽。而香港旅遊發展局喺1976年開始，仲差唔多年年都會搞香港國際龍舟邀請賽，致力將扒龍舟推廣做一種國際體育運動。除咗比賽鬥快之外，香港仲有啲地方保留住喺端午節嗰日扒龍舟祭祀拜神嘅傳統習俗。例如大澳嘅端午遊涌噉，朝早會去廟度請神，之後用龍舟載住神像巡游俾人沿途拜祭，喺2011年仲做埋香港第一批國家級非物質文化遺產。
有啲地方仲有「扒夜龍」呢個習俗，即係喺端午節之前嗰晚扒龍舟。據講廣東惠東七姓村嘅村民喺南宋末年嗰陣救宋帝昺有功，於是就扒夜龍嚟紀念呢件事。後來嗰條村有唔少人搬咗去香港，喺西貢、大埔、香港仔呢啲地方定居，仲要將個習俗帶埋過去。所以呢幾處都有人扒夜龍，佢哋又叫呢個習俗做「扒祖先」、「鬼龍舟」。

食糭
端午節其中一種最常見嘅食物就係糭，即係一嚿用幾塊葉包住嘅飯，入面仲有豆、鹹蛋、豬肉之類嘅配料。早喺晉朝初年華北就已經有人喺端午節食角黍，佢由蘆葉包住高粱米整成，係糭嘅前身之一，主要係用嚟拜神求子嘅。而古代華南人嘅糭通常用竹筒包住，叫做筒糭，而且唔係用嚟求子而係用嚟拜水神。傳統嚟講龍負責掌管住水，所以百越人又發展咗祭龍呢個活動出嚟，用啲筒糭嚟喂蛟龍。
幾隻唔同款嘅糭
後來到南朝梁嗰陣，端午節開始變咗做紀念屈原嘅節日，於是啲糭都變埋做屈原嘅祭品。有講法話屈原投江自殺之後，啲人為咗等啲魚唔好咬爛屈原嘅屍身，就揼啲糭落條河度俾魚食。但呢個應該只係民間傳説，因為戰國時代屈原死嗰陣，糭都仲未出現。不過南北朝嘅時候仲演化咗用楝葉同五彩絲包糭嘅做法，據講係因為蛟龍驚楝葉同彩絲，怕蛟龍偷食咗啲俾屈原嘅糭。
經過歷朝歷代咁長時間，糭嘅花款越嚟越多。喺唐朝嘅時候有一種做法，用彩色繩將九隻糭綁埋一齊，叫做九子糭，喺好幾首唐詩入面都有記載。去到明朝又出現咗艾白糭，啲米用艾葉浸過先包。今時今日，食糭已經變咗做華人過端午嘅特色之一，有人仲會喺端午節送糭畀人。而且啲糭嘅形狀、材料、味道都好多款式，尖嘅、扁嘅、甜嘅、鹹嘅都有，任君選擇。
美術字

美術字（英文：lettering）係指畫出嚟嘅字。粵口語都會講 ｢寫｣ 美術字；但係美術字同手寫字唔同，唔係三兩筆就可以寫出嚟，而係一筆筆砌出嚟嘅，所以佢亦唔係書法，可以整啲冇可能用筆寫得出嘅字樣，亦好多時會填筆。但係佢又唔係印刷字款，唔可以機械式咁隨意大量複製。
整美術字未必係用筆畫或者髹出嚟，亦可以係繡出嚟，或者用向量圖像製作軟件畫，等等，尤其係2010年代已經有越嚟越多嘅美術字係首先用紙筆起稿，然後喺電腦完成，或者直頭一開始就喺電腦度做。
美術字可以用喺封面或者其他編輯設計用途，或者用嚟整廣告、撈稿、商品包裝等等，可以睇成係設計嘅一種，但係做呢行嘅人，工作性質其實更加類似插畫師。
朱佩鴻

朱佩鴻，香港親中派政治人。

政治立場
佢係香港親中派人士。佢曾經參與公開聯署支持北京未經諮詢或香港人同意，強行訂立嘅《港版國安法》。